## Specifikacija softverskih zahtjeva za

# Evidencija informatičke opreme

Datum: 04.04.2021.

**Kratak opis sustava**

Primarni cilj izrade ove aplikacije bio bi olakšati evidenciju informatičke opreme u poduzeću. Sva oprema trenutno je kao osnovno sredstvo (oznaka brojem) ili sitan inventar (ovisno o cijeni). Kroz aplikaciju/sustav ta oprema bi se evidentirala prema njenoj klasifikaciji, vrsti, lokaciji na kojoj s e nalazi, osobi koja ju duži itd. Evidentirala bi se postojeća oprema, a bio bi omogućen i unos nove opreme (prilikom nabave nove opreme u pravilu jednom godišnje) kao i otpis postojeće stare/rashodovane opreme. Djelatnici informatičkog odjela mogli bi upravljati podacima kroz aplikaciju/sustav dok bi rukovoditelj odjela bio zadužen za izdavanje/potpisivanje reversa kao odgovorna osoba.

**Akteri**

- akter 1: Rukovoditelj odjela

- akter 2: Djelatnici odjela

**Popis funkcionalnosti prema pojedinom akteru**

Za aktera 1:

- Popis djelatnika

- Popis opreme

- Popis lokacija

Za aktera 2:

- Popis opreme

- Popis lokacija

**Scenariji**

**Funkcionalnost 1:** Popis djelatnika

Kod Popisa djelatnika prikazivali bi se svi djelatnici unutar poduzeća koji se nalaze na radnim mjestima gdje se podrazumijeva korištenje informatičke opreme (terenske ili uredske). Bio bi prikazan popis svih djelatnika (osnovni podaci kao što su ime, prezime, lokacija/odjel na kojem djelatnik radi, broj unutar VPN-a, mail adresa). Bio bi moguć unos novih djelatnika, ažuriranje postojećih/unesenih podataka o djelatniku kao i brisanje djelatnika.

**Funkcionalnost 2:** Popis opreme

Kod Popisa opreme prikazivali bi se podaci o informatičkoj opremi koja se nalazi u poduzeću. Oprema se razlikuje po načinu primjene (terenska/uredska) kao i po vrsti (računala, pisači, skeneri itd.). Kod popisa opreme bi moguć unos opreme prema načinu primjene i vrsti, unos lokacije na kojoj se oprema nalazi kao i unos djelatnika koji u datom momentu duži opremu. Moguće je i ažuriranje postojećih podataka kao i njihovo brisanje.

**Funkcionalnost 3:** Popis lokacija

Kod Popisa lokacija moguće je odabrati stvarnu fizičku lokaciju na kojoj će određena oprema biti smještena. Prema trenutnoj organizaciji to su lokacije upravne zgrade podijeljene po odjelima, radne jedinice podijeljene po udaljenim lokacija na području koje pokriva određena uprava kao i organizacijske jedinice. Lokacije se mogu dodavati, ažurirati, i brisati.